b'\n_START_ARTICLE_\nRugby sevens\n_START_PARAGRAPH_\nAng rugby sevens, kilala din na\xc2\xa0seven-a-side, Sevens or VIIs, ay isang baryant ng rugby union\xc2\xa0na ang mga koponan ay binubuo ng pitong manlalaro, sa halop na 15, na mas maliit ang oras ng paglalaro. Ang\xc2\xa0rugby sevens ay pinangangasiwaan ng\xc2\xa0World Rugby (WR), ang grupong responsable sa rugby union sa buong mundo. Ang laro ay nagmula sa\xc2\xa0Melrose\xc2\xa0at dito ginaganap pa rin taon-taon ang Melrose Sevens tournament. Ang laro ay popular sa lahat ng antas, ang mga amateur at club tournament ay karaniwang gigagamap sa mga buwan ng stag-init. Ang\xc2\xa0sevens ay isa sa pinakakalat na anyo ng rugby, at ito popular sa mga bahagi ng Africa, Asya, Europa, at ng Americas, lalo na sa South Pacific._NEWLINE_Kasama sa mga sikat na pandaigdigang kompetisyon ang HSBC Sevens World Series at ang\xc2\xa0Rugby World Cup Sevens. Ang\xc2\xa0rugby sevens ay nilalaro rin sa ilang multi-sport event gaya ng\xc2\xa0Commonwealth Games, na ginanap nang limang beses (1998: Kuala Lumpur, Malaysia; 2002: Manchester, England; 2006: Melbourne, Australia; 2010: Delhi, India; at\xc2\xa02014: Glasgow, Scotland). Hanggang 2014 ang gintong medalya ay napalanunan ng\xc2\xa0New Zealand ngunit noong 2014 ay pinalanunan ng\xc2\xa0South Africa._NEWLINE_Ang rugby sevens ay kinikilala na ngayon bilang\xc2\xa0Olympic sport at mag-uumpisa ito sa\xc2\xa02016 Summer Olympics. Ito ay matapos na napagbotohan ng\xc2\xa0executive board ng\xc2\xa0International Olympic Committee (IOC) upang isama ang sport. Ang pasyang iyon ay dahil sa tulong ng\xc2\xa0ika-121 na International Olympic Committee Session sa Copenhagen noong 9 Oktubre 2009.'